open-index/open-wikipedia-markdown huggingface dataset:
சித் ஸ்ரீராம்

**சித் ஸ்ரீராம்** (Sid Sriram) (பிறப்பு:19 மே 1990) ஒரு இந்திய அமெரிக்க இசை உருவாக்குநர் மற்றும் பின்னணிப் பாடகர் ஆவார். இவர் பாடல்கள் எழுதுபவரும் கூட. தற்போது தமிழ் மற்றும் தெலுங்குத் திரைப்படத் துறையில் பின்னணிப் பாடகராகப் பணியாற்றி வருகிறார். வழக்கமாக, இவர் புகழ் பெற்ற பரதநாட்டியக் கலைஞர் பல்லவி ஸ்ரீராம் உடன் இணைந்து பணியாற்றி வந்தார்.

## தொடக்ககால வாழ்க்கை
இந்தியாவில், தமிழ்நாட்டில் சென்னையில் இவர் பிறந்தார். இவருக்கு ஒரு வயதாக இருந்த பொழுது இவரின் பெற்றோர் சான் பிரான்சிஸ்கோ விரிகுடாப் பகுதிக்குச் சென்றனர். ப்ரிமவுண்ட்டில் வளர்ந்த இவரின் இசைத்திறமை இவரது தாயாரால் பேணி வளர்க்கப்பட்டது. இவரின் தாயார் லதா ஸ்ரீராம் சான் பிரான்சிஸ்கோ விரிகுடாப் பகுதியில் ஒரு கருநாடக இசை ஆசிரியர் ஆவார். இவர் அதே நேரத்தில் ரிதம் அண்ட் புளூஸ் உடன் இணைந்து பணியாற்றி வந்தார். 2008 ஆம் ஆண்டில் மிசன் சான் ஜோஸ் உயர்நிலைப் பள்ளியில் பட்டப்படிப்பை முடித்த பிறகு, பெர்க்லி இசைக் கல்லூரியில் சேர்ந்து இசைத் தயாரிப்பு மற்றும் இசைப் பொறியியலில் பட்டம் பெற்றார். தனது கல்லூரிக் காலத்திலிருந்தே தொடர்ச்சியாக இந்தியாவிற்கு வந்து டிசம்பர் மாத மார்கழி உற்சவங்களில் கர்நாடக இசைக் கச்சேரிகளில் கலந்து கொண்டு வந்தார்.

## தொழில் வாழ்க்கை
2013 ஆம் ஆண்டில் ஏ. ஆர். ரகுமான் இசையில் வெளிவந்த கடல் திரைப்படத்தில்  இடம் பெற்ற "அடியே" பாடலைப் பாடிய பிறகு புகழின் உச்சத்திற்குச் சென்றார். 2015 ஆம் ஆண்டில் ஐ திரைப்படத்தில் இடம் பெற்ற "என்னோடு நீ இருந்தால்" பாடலுக்காக தமிழில் சிறந்த பின்னணிப் பாடகருக்கான பிலிம்பேர் விருதினைப் பெற்றார்.

"அச்சம் என்பது மடமையடா" திரைப்படத்தில் இடம் பெற்ற "தள்ளிப் போகாதே", "என்னை நோக்கி பாயும் தோட்டா" படத்தில் இடம் பெற்ற "மறு வார்த்தை பேசாதே", "நின்னு கோரி" படத்தில் இடம் பெற்ற "அடிக்க அடிக்க" போன்றவை மிகவும் பிரபலமானவையாகும்.

## மேற்கோள்கள்
 
## வெளி இணைப்புகள்
*
*
*

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:அமெரிக்கத் தமிழர்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
ஜாங்கிரி மதுமிதா

**மதுமிதா** என்பவர் தமிழ்த் திரைப்பட நகைச்சுவை நடிகையாவார். இவர் விஜய் தொலைக்காட்சியில் லொல்லு சபா எனும் நகைச்சுவை தொடரில் நடித்து புகழ் பெற்றவர். அதன் பின் சன் தொலைக்காட்சியில் சின்னபாப்பா பெரியபாப்பா போன்ற எண்ணற்ற  தொடரிலும் நடித்துள்ளார். தமிழ் திரையுலகில் *[[ஒரு கல் ஒரு கண்ணாடி (திரைப்படம்)|ஒரு கல் ஒரு கண்ணாடி]]* திரைப்படத்தில் நடிகர் சந்தானத்தின் இணையாக நடித்து புகழ் பெற்றார் 

## திரைப்படங்கள்

## 

## ஆதாரங்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தமிழ் நகைச்சுவை நடிகர்கள்
பகுப்பு:1983 பிறப்புகள்
பகுப்பு:சென்னை நடிகைகள்
பகுப்பு:பிக் பாஸ் தமிழ் போட்டியாளர்கள்
சி.பா. ஆதித்தனார் மூத்த தமிழறிஞர் விருது

தமிழ் இதழியல் முன்னோடிகளில் ஒருவரும் தமிழ் நாளிதழான தினத்தந்தியின் நிறுவனரான சி. பா. ஆதித்தனார் நினைவாகத் தினத்தந்தி குழுமத்தால் வழங்கப்படுவது **சி.பா. ஆதித்தனார் மூத்த தமிழறிஞர் விருது** ஆகும். தமிழ் இலக்கியத்தின் முன்னேற்றத்திற்காக இரு பிரிவுகளாக ஆண்டுதோறும் தினத்தந்தி குழுமத்தால் வழங்கப்படும் விருதுகளில் முதன்மையானது தமிழ் இலக்கியத்திற்கு அருந்தொண்டாற்றி வரும் மூத்த தமிழ் அறிஞர் ஒருவருக்கு ரூ.3 இலட்சமும் ரொக்கமாகக் கொடுக்கப்படும் இவ்விருதாகும். இன்னொன்று , சிறந்த தமிழ்  இலக்கிய நூலிற்கு ரூ.2 இலட்சம்  ரொக்கமாக வழங்கும் விருதாகும். மொத்தம் ரூ.5 இலட்சம் பரிசு தமிழ் இலக்கிய முன்னேற்றத்திற்கும் பங்களிப்பிற்கும் வழங்கப்பட்டு வருகிறது. ஒவ்வொரு  ஆண்டும் ஆதித்தனாரின் பிறந்தநாளன்று இவ்விருதுகள் வழங்கப்பட்டு வருகிறது. "மூத்த தமிழறிஞர்" என்ற பெயரில் இவ்விருது குறிப்பிடப்படுகிறது.

## விருது பெற்றவர்கள்

## மேற்கோள்கள்

பகுப்பு:தமிழ் மொழி விருதுகள்
சொர்க்கத்தீவு (புதினம்)

***சொர்க்கத்தீவு***  எனும் நாவல் தமிழ் எழுத்தாளரான சுஜாதா (எழுத்தாளர்) அவர்களால் 1970 களில் எழுதப்பட்ட அறிவியல் புனைகதை புதினமாகும். எழுத்தாளர் சுஜாதாவால் எழுதப்பட்ட முதல் அறிவியல் புனைப்பிரிவில் எழுதப்பட்ட இப்புதினம் தமிழ் இலக்கிய அறிவியல் புனைகதைகளின் முன்னோடியுமாகும்.

## கதைச்சுருக்கம்

அய்யங்கார் என்கிற சென்னையை சேர்ந்த கணினி மென்பொறியியல் வல்லுநர் சில நபர்களால் நைச்சியமாக பேசி, தனி விமானத்தில் கடத்தப்படுகிறார். அவரை கடத்தி, வெளி உலகத்துக்கு தெரியாத ஒரு தனித் தீவு ஒன்றிற்கு அழைத்து செல்கிறார்கள். அந்த நாட்டை நிர்வகிக்கும் சத்யா என்கிற நபரை அவர் சந்திக்கிறார். அவர் தங்கள் கணினி இயந்திரங்கள் வேலை செய்யவில்லை என்றும் அதை சரி செய்யவே அவரை அழைத்து வந்ததாகவும் சொல்கிறார். அதற்கு தக்க சன்மானம் அளிப்பதாகவும் சொல்கிறார். அய்யங்காருக்கு தன்னை கடத்தி வந்ததில் கோபம் இருந்தாலும் தனக்கு நன்கு தெரிந்த கணினி மென்பொருள் சரி செய்யும் வேலை என்பதாலும் தப்பி செல்ல வேறு வழி இல்லாததாலும் ஒப்பு கொள்கிறார்.

அந்த நாட்டில் பல விஷயங்கள் விநோதமாக உள்ளன. அவர்கள் தமிழ் பேசுகிறார்கள் எனினும் பல வார்த்தைகளுக்கு அங்குள்ள குடிமக்களுக்கு அர்த்தம் புரியவில்லை. உதாரணமாய் உடலுறவு, அப்பா, அம்மா போன்ற வார்த்தைகள் அவர்களுக்கு தெரியவில்லை !

ஒரு நாள் அய்யங்கார் தங்கிய அறைக்கு ஒரு தொலைபேசி அழைப்பு வருகிறது. அதில் ஒரு குரல் “அவர்கள் சொல்வதை செய்யாதே” என கூறுகிறது. அப்படி பேசிய நபரை ஒரு நாள் கடற்கரையில் இரவில் சந்திக்கிறார் அய்யங்கார். கெளதம் என்னும் அந்த நபர்  தீவின் தலைவரான சத்யா, அத்தீவில் உள்ள மகக்கள் அனைவரையும் தனது கட்டுப்பாட்டில் இருப்பதற்காக அனைவருக்கும் குறுப்பிட்ட மருந்து கொடுத்து உணர்வுகளை மறக்கடிப்பதாகவும், தனக்கு கொடுக்கும் மருந்தில் தவறிருந்ததால் தன் உணர்வுகள் விழித்து கொண்டன என்றும் சொல்கிறார். மேலும் இயற்கைக்கு மாறாக இவர்கள் செய்வது தவறு என்றும் அய்யங்கார் கணினியை சரி செய்து விட்டால், மனிதர்கள் விழித்து கொள்வார்கள் என்றும் கூறுகிறார். ஆனால் இப்படி சில புரட்சி செய்யும் நபர்கள் இருப்பது சத்யாவிற்கு தெரியவர அவர்கள் நசுக்கப்படுகிறார்கள். அய்யங்கார் கணினியை சரி செய்து விட்டு சென்னை கிளம்புகிறார். விமானத்தில் இருக்கும் போது கடைசியாக கதை வாசிக்கும் வாசகர்களுக்கு மட்டும் இப்படி சொல்கிறார்,

“நான் கணினியில் ஒரு கட்டளையை மாற்றி விட்டேன். அதனால் அனைத்து மக்களுக்கும் கொடுக்கிற மருந்து அடுத்த ஒரு மாதம் வேலை செய்யாது. அனைவரும் விழித்து கொள்வார்கள்” என்று.

## மேற்கோள்கள்

பகுப்பு:தமிழ்ப் புதினங்கள்
ஆற்றுத் திருவிழா

**ஆற்றுத் திருவிழா** தமிழ்நாட்டில் கடலூர் மாவட்டத்திலும் விழுப்புரம் மாவட்டத்திலும் கள்ளக்குறிச்சி மாவட்டத்திலும் கொண்டாடப்படுகின்ற திருவிழாவாகும்.

## நிகழ்விடம்
இவ்விழா தை மாதத்தின் ஐந்தாம் நாள் தென்பெண்ணை ஆற்றில் நடைபெறுகிறது.

## கொண்டாடப்படும் நோக்கம்
நீருக்கு ஆதாரமான ஆற்றுக்கு நன்றி சொல்லும் விதமாக ஒவ்வொரு ஆண்டும் தை மாதம் ஐந்தாம் நாள் தென்பெண்ணை ஆற்றங்கரைக்கு நன்றி சொல்லி இந்த விழாவை கொண்டாடுகிறார்கள்

## விழா நிகழ்வு
கடலூர் மற்றும் அருகிலுள்ள பகுதிகளான கடலூர் மஞ்சக்குப்பம், புதுப்பாளையம், தாழங்குடா, குண்டுஉப்பலவாடி, ஆனைக்குப்பம், திருப்பாதிரிப்புலியூர், நானமேடு, உச்சிமேடு, கடலூர் துறைமுகம், வண்டிப்பாளையம், புருகீஸ்பேட்டை, தேவனாம்பட்டி,பணப்பாக்கம், கண்ரக்கோட்டை, பாகூர், சோரியாகுப்பம், புதுச்சேரி கன்னியகோயில்ஆகிய இடங்களில் உள்ள முத்துமாரியம்மன், முருகன், விநாயகர், பராசக்தி கோயில்களைச் சேர்ந்த அலங்கரிக்கப்பட்ட உற்சவர் சிலைகள் ஊர்வலமாக எடுத்துவரப்பட்டு கொண்டாடப்படுகிறது.

## பிற இடங்கள்
*மணலூர் பேட்டை தென் பெண்ணை ஆற்றங்கரை
*திருக்கோவிலூர் தென் பெண்ணை ஆற்றங்கரை
* பண்ருட்டியில் கெடிலம் ஆற்றங்கரை 
* பண்ருட்டி அடுத்துள்ள கண்டரக்கோட்டை பெண்ணியாற்றின் கரை 

## மேற்கோள்கள்

## வெளியிணைப்புகள்
* விழுப்புரம் மாவட்டத்தில் ஆற்றுத்திருவிழா, தந்தி டிவி, 19 சனவரி 2018
* விழுப்புரம், கடலூர் மாவட்டங்களில் ஆற்றுத் திருவிழாவையொட்டி தென்பெண்ணை ஆற்றில் வெகுவிமரிசையாக நடைபெற்ற தீர்த்தவாரி நிகழ்ச்சி : ஆயிரக்கணக்கானோர் தரிசனம் செய்தனர், ஜெயா டிவி, 19 சனவரி 2017
பகுப்பு:தமிழ்நாட்டு விழாக்கள்
பகுப்பு:இந்து சமய விழாக்கள்
பகுப்பு:சனவரி சிறப்பு நாட்கள்
கண் பேசும் வார்த்தைகள்

***கண் பேசும் வார்த்தைகள்*** 2013ல் வெளிவந்த தமிழ்த் திரைப்படமாகும். இதனை ஆர். பாலாஜி எழுதி இயக்கியிருந்தார். இத்திரைப்படத்தில் செந்தில் குமார், இனியா ஆகியோர் நடித்திருந்தனர்.

## நடிகர்கள்
* செந்தில் குமார் - மகேஷ்
* இனியா - ஜனனி
* முருகதாஸ் (நடிகர்) - அப்புக்குட்டி
* லிவிங்ஸ்டன்
* இராசேந்திரன்
* ஜாங்கிரி மதுமிதா - நிம்மி

## ஆதாரங்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:2013 தமிழ்த் திரைப்படங்கள்
தொட்டில் குழந்தை

**தொட்டில் குழந்தை** (*Thottil Kuzhanthai*) 1995 இல் வெளியான தமிழ்த் திரைப்படமாகும். எஸ். பி. முத்துராமன் இத்திரைப்படத்தை இயக்கியிருந்தார். ராம்கி, ரஞ்சிதா ஆகியோர் முன்னணிக் கதாபாத்திரங்களில் நடிக்க அவர்களுடன் ஆனந்தராஜ், சனகராஜ், வினு சக்கரவர்தி, கோவை சரளா, வடிவுக்கரசி, விவேக் மற்றும் கரன் ஆகியோர் இணைகதாப்பாத்திரங்களிலும் நடித்துள்ளனர். வே.வடுகநாதன் மேலும் வலம்புரி முத்து ஆகியோர் இத்திரைப்படத்தை தயாரித்திருந்தனர். ஆதித்தியன் இத்திரைப்படத்திற்கு இசையமைத்திருந்தார். இத்திரைப்படத்தின் இசை பிப்ரவரி 24, 1995 அன்று வெளியிடப்பட்டுள்ளது. இத்திரைப்படம் வசூல் ரீதியாகத்  தோல்வியடைந்ததாகக் கருதப்படுகிறது.

## கதைச்சுருக்கம்
கதையின் ஆரம்பத்திலேயே பிறந்த குழந்தை ஒன்று அரச காப்பகத்தில் விடப்படுகிறது. பின்னர் அக் குழந்தை புத்திசாலி பெண்ணாக வளர்கின்றது. அக் குழந்தையின் பெயர் ராணி (ரஞ்சிதா). ராணி புகழ்பெற்ற கல்லூரி ஒன்றில் சேருகின்றாள். பின்னர் அவள் கிராமத்து பையனான பிச்சையை (ராம்கி) சந்திக்க நேரிடுகிறது. ராணி அவனை நகரவாசிகள் போல மாற்றுகின்றாள். காலம் செல்லச் செல்ல இருவரும் நட்பு கொள்கின்றனர். படிப்பின் இறுதியில் ராணி சப்-இன்ஸ்பெக்டராகவும், பிச்சை மாவட்ட ஆட்சியராகவும் ஆகின்றனர்.அதன்பின்னர் பிரபல கடத்தல் காரனான ராஜரத்தினம் (ஆனந்தராஜ்) மற்றும் அவனது மகனான முரளி (கரண்) ஆகியோரை முகம்கொள்ள நேரிடுகிறது. கதையின் இறுதி இவர்களுக்குள் நடைபெறும் சம்பவங்களை அடிப்படையாகக் கொண்டது.

## நடிகர்கள்
* ராம்கி-பிச்சை 
* ரஞ்சிதா-ராணி
* ஆனந்தராஜ்-ராஜரத்தினம் 
* ஜனகராஜ்-முத்து 
* வினுச்சக்கரவர்தி-சுடலை ( பிச்சையின் தந்தை)
* கோவை சரளா-சரளா 
* வடிவுக்கரசி 
* விவேக் 
* கரண்-முரளி 
* கணேஷ்கர்-கணேஷ் 
* வெள்ளை சுப்பையா 
* சில்க் சிமிதா
* ராம்லத்
* ராமு
* லதா
* விகாஷ் ரிஷி
* முரளி குமார்

## இசை
இத்திரைப்படத்திற்கு ஆதித்தியன் இசையமைத்துள்ளார். இத்திரைப்படத்தின் இசை 1995 ம் ஆண்டு வெளியிடப்பட்டுள்ளது. இத்திரைப்பட பாடல்களை பஞ்சு அருணாசலம் எழுதியுள்ளார்.

## மேற்கோள்கள்

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:ஆதித்தியன் இசையமைத்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
செட்டிகள்ளி ரோசரி தேவாலயம்

**செட்டிகள்ளி தேவாலயம்** (*Shettihalli Rosary Church*) என்பது கர்நாடகாவின் செட்டிகள்ளியில் இருந்து 2 கி.மீ தொலைவில் Shettihalli உள்ளது. இது 1860ஆம் ஆண்டு பிரஞ்சு மிஷனரிகளால், கோத்திக் கட்டிடக்கலையில் கட்டப்பட்டது. 1960களில் ஹேமாவதி அணை கட்டிய பிறகு இத்தேவாலயம் கைவிடப்பட்டது. பருவமழை காலங்களில் நீரில் பாதி மூழ்கிக் காணப்படும் இத்தேவாலயத்தைப் பார்க்க சுற்றுலாப் பயணிகள் வருகின்றனர். இதனால் இது மூழ்கிய தேவாலயம் அல்லது மிதக்கும் தேவாலயம் என்று அழைக்கப்படுகிறது.

## காண உகந்த காலம்
இந்த தேவாலயத்தின் முழு அழகைக் காண வருடத்தில் இரு முறை பயணிக்க வேண்டி உள்ளது. ஜூலை முதல் அக்டோபர் மாதத்தில் நீரில் பாதி மூழ்கி காட்சியளிக்கிறது. டிசம்பர் முதல் மே வரை நீர் வடிந்து முழுத்தோற்றம் காட்சி அளிக்கிறது.

## பயண வழி
சாலை வழி: பெங்களூருவில் இருந்து 200 கி.மீ. தொலைவில் செட்டிகள்ளி உள்ளது.
இரயில் வழி : யஷ்வந்பூரிலிருந்து கர்நாடகாவின் காசனுக்கு இரயில் செல்கிறது. காசனில் இருந்து செட்டிகள்ளி 40 கி.மீ தொலைவில் உள்ளது.

## மேற்கோள்கள்

பகுப்பு:கர்நாடகத்தில் உள்ள கிறித்தவக் கோவில்கள்
பகுப்பு:கர்நாடக சுற்றுலாத் தலங்கள்
பகுப்பு:பெங்களூர் ஊரக மாவட்டம்
கால்சியம் போரேட்டு

**கால்சியம் போரேட்டு** (*Calcium borate*) என்பது (Ca3(BO3)2) என்ற மூலகூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். நீலம் கலந்த வெண்மை நிறத்தில் தெளிவான கட்டமைப்புடன் இச்சேர்மம் காணப்படுகிறது. கால்சியம் உலோகத்துடன் போரிக் அமிலத்தைச் சேர்த்து வினைபுரியச் செய்தால் கால்சியம் போரேட்டு வீழ்படிவாக உருவாகிறது. நீரேறிய வடிவ கால்சியம் போரேட்டு இயற்கையில் கோலிமேனைட்டு, நோபிலைட்டு, பிரைசையிட்டு போன்ற கனிமங்களாகத் தோன்றுகிறது. 

உயர் வெப்பநிலையில் அறுகோண போரான் நைட்ரைடை பிணைக்கப் பயன்படும் தூள் உலோகவியலில்  இது பயன்படுகிறது. எப்பாக்சி அச்சு வார்ப்பு சேர்மங்களில் சுடர் தணிப்பியாகவும், சில வகையான பீங்கான் மெருகூட்டலில் பீங்கான் இளக்கியாகவும், தீங்கிழைக்கும் கழிவுப்பொருள் மேலாண்மையில் செயல்திறமிக்க தன்னடைப்பு பிணைப்பியாகவும் , பூச்சியெதிர்ப்பு பாலிசிடைரின் கூட்டுப்பொருளாகவும்  , உரத் தயாரிப்பிலும் போரான் கண்ணாடிகள் உற்பத்தியிலும் கால்சியம் போரேட்டு பயன்படுகிறது.  

## மேற்கோள்கள்

பகுப்பு:போரேட்டுகள்
பகுப்பு:கால்சியம் சேர்மங்கள்
சான்யே 4

**சான்யே 4** (*Chang'e 4*, ) சீனாவின் நிலவு ஆராய்ச்சித் திட்டம் ஆகும். இதன் மூலம் சீனா நிலவின் காணப்படாத இன்னொரு பாகத்தில் தரையிறங்கி சாதனை செய்துள்ளது. இத்திட்டம் சான்யே 3 திட்டத்தின் தொடர்ச்சி ஆகும். சான்யே 3 சீனாவின் முதல் நிலவில் தரையிறங்கும் திட்டம் ஆகும். சான்யே என்பது சீனாவின் நிலவுக் கடவுளின் பெயர் ஆகும்.

## சான்யே ஒரு பார்வை
சான்யே 1 2007, சான்யே 2 2010, சான்யே 3 2013 ஆகிய ஆண்டுகளில் நிறைவேற்றப்பட்டது. சான்யே 4 ஐத் தொடர்ந்து சான்யே 5, சான்யே 6 திட்டங்களும் உள்ளன. நிலவின் ஆராயப்படாத பகுதியின் கலவை, வயது போன்றவற்றை அறிய இத்திட்டம் வழி செய்கிறது.

## குறிக்கோள்
பழங்காலத்தில் ஏற்பட்ட ஒரு மோதல் காரணமாக நிலவில் ஒரு எயிட் கன் பேசின் (Aitkan Basin) என்கிற பெரும்பள்ளம் தோன்றியுள்ளது.இதன் ஆழம் 13 கி.மீ.இதனை ஆராய்வதின் மூலம் நிலவின் பிறப்பு, உள்கட்டமைப்பு போன்றவற்றை அறிந்து கொள்ளவும்,

நிலவின் மண் மற்றும் பாறைகளின் வேதியியல் கலவைகளை அறியவும்,

நிலவன் பரப்பு வெப்ப நிலையை அறியவும்,

காஸ்மிக் கதிர்கள் பற்றி அறியவும் இத்திட்டம் குறிக்கோள்களாகக் கொண்டுள்ளது.

## மேற்கோள்கள்

பகுப்பு:சீன விண்வெளித் திட்டங்கள்
பகுப்பு:நிலாவுக்கான பயணத் திட்டங்கள்
பகுப்பு:2019 இல் அறிவியல்
பேய் இருக்கா இல்லையா

**பேய் இருக்கா இல்லையா** என்பது மே மாதம் 2018ல் வெளிவந்த தமிழ் திகில் திரைப்படமாகும். இதனை பா. இரஞ்சித் குமார் இயக்கியிருந்தார். இத்திரைப்படத்தில் அமர், ஜோதிஷா ஆகியோர் முக்கிய வேடத்தில் நடித்திருந்தனர். இவர்களுடன் லிவிங்ஸ்டன், பொன்னம்பலம், ஜோசிகா மற்றும் ஜாங்கிரி மதுமிதா ஆகியோர் நடித்திருந்தனர்.

சம்பத் இசையமைத்திருந்தார். மகிபாலன் ஒளிப்பதிவு செய்திருந்தார்.

## ஆதாரங்கள்


## இவற்றையும் காண்க

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:திகில் திரைப்படங்கள்
உன்னைச் சொல்லி குற்றமில்லை

**உன்னை சொல்லி குற்றமில்லை** 1990 ஆம் ஆண்டு வெளிவந்த தமிழ்த்திரைப்படம். இத்திரைப்படம் அதிரடித் திரைப்பட வகையைச் சார்ந்தது. இத்திரைப்படத்தை அமீர்ஜான் இயக்கியுள்ளார் , கார்த்திக் மற்றும் சித்தாரா முக்கிய வேடங்களில் நடித்துள்ளனர். இத்திரைப்படத்தை தயாரித்தவர்கள் ராஜம் பாலசந்தர் மற்றும் புஷ்பா கந்தசாமி. இத்திரைப்படத்திற்கு இளையராஜா இசையமைத்துள்ளார். 17 மார்ச், 1990 அன்று திரைப்படம் வெளியிடப்பட்டது. தமிழகத்தைச் சேர்ந்த கராத்தே நிபுணரான சிகன் ஹுசைனி இத்திரைப்படத்தின் முக்கிய வில்லனாக நடித்துள்ளார்.

## கதை
படித்த இளைஞரான பாலு கிராமத்திலிருந்து பணக்காரர் ஆகவேண்டும் என்ற எண்ணத்தில் நகரத்திற்கு வருகிறார். முதலில் காவல் துறையினருக்கு தகவல் கொடுப்பவராக வேலை செய்கிறார். காவல்துறை கண்காணிப்பாளரான வீரபாண்டியனின் மகள் ஜானகியை காதல் செய்கிறார். வீரபாண்டியன் தனது மகளை யாராவது காதலிக்கிறார்களா என்று கண்காணிக்கும்படி பாலுவிற்கு ஆணை பிறப்பிக்கிறார். இதே நேரத்தில் வீரபாண்டியனின் எதிரியான குமார் வீரபாண்டியனின் மகளை கடத்த திட்டமிடுகிறார். அவர்களிடமிருந்து பாலு ஜானகியை காப்பாற்றுகிறார். முறைகேடாக போதைப்பொருட்களை வர்த்தகம் செய்யும் கும்பலை பிடித்ததனால் வீரபாண்டியன் துணைக் கண்காணிப்பாளராக பதவி உயர்வு பெறுகிறார். பாலு அவரின் தகவல் கொடுக்கும் வேலையை விட்டு நீங்கி விடுகிறார். குற்றவாளிகளிடமிருந்து பணத்தைத் திருடி பாலு பணக்காரர் ஆகிறார். பாலுவின் தங்கை பார்வதி மீது குமார் காதல் கொள்கிறார். வீரபாண்டியன் பாலுவை கைது செய்து சிறையில் அடைக்கிறார். இந்த வேலையில் குமார் நல்லவன் இல்லை என்று பார்வதி அறிந்துகொள்கிறார். அதனால் குமார் பார்வதியை கொன்றுவிடுகிறார். நடந்த அனைத்திற்கும் தர்மராஜ் தான் காரணம் என்று ஜானகி கூறியவுடன் வீரபாண்டியன் பாலுவை விடுதலை செய்கிறார். பாலு குமாரையும், தர்மராஜையும் அவரின் தங்கை மரணத்திற்காக கொன்றுவிடுகிறார்.

## இசை

உன்னை சொல்லி குற்றமில்லை திரைப்படத்திற்கு இசையமைப்பாளர் இளையராஜா இசையமைத்துள்ளார் . பாடல்கள் 1990 ஆம் ஆண்டு வெளியிடப்பட்டது. நான்கு பாடல்கள் வெளியிடப்பட்டன, அவற்றின் பாடலாசிரியர் வாலி.

## வரவேற்பு

இத்திரைப்படம் கலவையான விமர்சனங்களுடன் ஓரளவிற்கு வெற்றியும் பெற்றது.

## மேற்கோள்கள்

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
இருட்டு அறையில் முரட்டு குத்து

**இருட்டு அறையில் முரட்டு குத்து** என்பது 2018ல் வெளிவந்த தமிழ் நகைச்சுவைத் திரைப்படமாகும். இதனை சந்தோஷ் பி. ஜெயக்குமார் எழுதி இயக்கியிருந்தார். ஞானவேல் ராஜா என்பவர் தயாரித்திருந்தார்.

இத்திரைப்படத்தில் கௌதம் கார்த்திக், யாசிகா ஆனந்த் ஆகியோர் முக்கிய கதாப்பாத்திரங்களில் நடித்திருந்தனர். இவர்களுடன் ஜான் விஜய், பால சரவணன், கருணாகரன், மொட்டை ராஜேந்திரன், சதீஷ், ஜாங்கிரி மதுமிதா ஆகியோர் நடித்திருந்தனர்.

## நடிகர்கள்

* கௌதம் கார்த்திக் (நடிகர்) - வீரா
* யாசிகா ஆனந்த் - காவியா
* வைபவி சாண்டில்யா - தென்றல்
* சந்திரிகா ரவி
* இராசேந்திரன்
* பாலா சரவணன் 
* கருணாகரன்
* ஜான் விஜய் 
* ஜாங்கிரி மதுமிதா 
* கே. எஸ். ஜி. வெங்கடேஷ்
* ஆர்யா கௌரவத் தோற்றம்

## ஆதாரங்கள்

## வெளி இணைப்புகள்
* 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:வயதுவந்தோருக்கான நகைச்சுவைத் தமிழ்த் திரைப்படங்கள்
கலக்கப் போவது யாரு? 9

**கலக்கப்போவது யாரு? (பருவம் 9)** என்பது 9 பெப்ரவரி முதல் 27 திசம்பர் 2020 ஆம் ஆண்டு வரை விஜய் தொலைக்காட்சியில் ஒவ்வொரு ஞாயிற்றுக்கிழமைகளிலும் மதியம் 1:30 மணிக்கு ஒளிபரப்பான ஒரு மேடைச் சிரிப்புரை போட்டி நிகழ்ச்சி ஆகும். இது கலக்கப் போவது யாரு? என்ற நிகழ்ச்சியின் ஒன்பதாவது பருவம் ஆகும்.

இந்த நிகழ்ச்சியை அழகர் மற்றும் நவீன் தொகுத்து வழங்குகின்றனர். தமிழ்த் திரைப்பட நடிகை ரம்யா பாண்டியன், பிக் பாஸ் தமிழ் 3 புகழ் வனிதா விஜயகுமார், ஈரோடு மகேஷ், மதுரை மகேஷ் மற்றும் ஆதவன் ஆகியோர் நடுவார்களாகப் இருந்தனர்.

இந்த பருவத்தின் வெற்றியாளர் ஜெயச்சந்திரன், இரண்டாவது வெற்றியாளர் சிவா மற்றும் கிரி, மூன்றாவது வெற்றியாளர் மைகேல் ஆவார்.  இறுதி போட்டி நிகழ்ச்சியில் சிறப்பு விருந்தினராக ரோபோ சங்கர், நிஷா, புகழ் மற்றும் யோகி பாபு அக்கியோர் கலந்துகொண்டனர்.

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
லொள்ளு சபா

**லொள்ளு சபா** என்பது 2004 முதல் 2007 வரை விஜய் தொலைக்காட்சியில் வெளியான நகைச்சுவைத் தொடராகும். இந்த தொடரில் சந்தானம், சுவாமிநாதன், ஜீவா, மாறன், பாலாஜி, மனோகர், ஜாங்கிரி மதுமிதா போன்ற எண்ணற்ற நடிகர்கள் நடித்தனர். இவர்கள் தொலைக்காட்சி தொடரில் நடித்து புகழ்பெற்று தமிழ்த் திரைப்படங்களிலும் நடித்தனர். 

லொள்ளு சபா நிகழ்ச்சியான தொலைக்காட்சி தொடர்களையும், திரைப்படங்களையும் பகடி (கேலி) செய்து எடுக்கப்பட்ட நிகழ்ச்சியாக இருந்தது. 156 அத்தியாயங்கள் ஒளிபரப்பானது.

## பகடி செய்த படங்கள்

* தவமாய் தவமிருந்து
* சங்கமம்
* சூரிய வம்சம் 
* நரசிம்மா 
* மைதிலி என்னை காதலி
* அவ்வை சண்முகி
* ஆட்டோகிராப் 
* நியாயத் தராசு
* வேதம் புதிது 
* தம்பி 
* உன்னிடத்தில் என்னை கொடுத்தேன் 
* திருமலை 
* பாரத விலாஸ் 
* கடலோரக் கவிதைகள் 
* எங்க ஊரு பாட்டுக்காரன்
* காதலுக்கு மரியாதை 
* கிழக்குச் சீமையிலே
* திருப்பாச்சி 
* சேரன் பாண்டியன் 
* நாயகன்
* போக்கிரி
* வானத்தைப் போல
* சம்திங் சம்திங் உனக்கும் எனக்கும் 
* டூயட்
* காதல் கொண்டேன்
* கிழக்கே போகும் ரயில் 
* புதுப்பேட்டை 
* மிஸ்டர் பாரத் 
* பில்லா
* வரலாறு 
* அந்நியன்
* சந்திரமுகி
* குணா 
* கில்லி 
* கிரீடம்
* ரத்தக்கண்ணீர் 
* பல்லாண்டு வாழ்க 
* மின்னலே 
* கேளடி கண்மணி 
* ஜென்டில்மேன்
* அக்னி நட்சத்திரம்
* தீனா 
* சிவகாசி 
* சலங்கை ஒலி 
* முகவரி 
* திமிரு
* திருட்டுப் பயலே 
* சிந்து பைரவி
* பாய்ஸ்
* திருடா திருடா
* பிதாமகன் 
* நந்தா 
* சிட்டிசன்
* புதுப்புது அர்த்தங்கள் 
* தொட்டி ஜெயா 
* தேவர் மகன் 
* பாட்சா
* தூள் 
* ரமணா 
* காக்க காக்க 
* அண்ணாமலை
* தில்
* அலைபாயுதே 
* காதல்
* முதல்வன்
* இது தாண்டா போலிஸ்
* இந்தியன் 
* நட்புக்காக 
* முத்து
* மின்சார கனவு 
* வால்டர் வெற்றிவேல் 
* பள்ளிக்கூடம்
* அன்பே ஆருயிரே
* சின்ன கவுண்டர் 
* நான் அவனில்லை
* பாபா
* படையப்பா
* நாட்டாமை
* கிழக்கு வாசல்
* எங்க வீட்டுப் பிள்ளை 
* வெயில்
* அட்டகாசம்
* யாரடி நீ மோகினி 
* சந்தோஷ் சுப்பிரமணியம் 
* மெல்லத் திறந்தது கதவு 
* முதல் மரியாதை
* சின்னத் தம்பி 
* அந்த 7 நாட்கள் 
*ஜெயம்
*7ஜி ரெயின்போ காலனி
*சுள்ளான் 
*ஆனந்தம்

## நடிகர்கள்

## ஆதாரங்கள்

## வெளி இணைப்புகள்
* Lollu Sabha on YouTube
*official website

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
வித்யா (ஞானம்)

**வித்யா** (சமஸ்கிருதம்: विद्या) முதன்மையாக விஞ்ஞானம், கற்றல், தத்துவம், அறிவு, புலமைத்துவம், உண்மை - பொய் அறியும் அறிவு ஆகியவற்றை குறிக்கும்.. அதன் வேர் வித் (சமஸ்கிருதம்: विद्) என்பது - அதாவது, காரணம் கண்டுபிடித்தல், அறிதல், பெறுதல் அல்லது புரிதல். 
வித்யா என்றால் "ஞானம்" அல்லது "தெளிவு" என்ற பொருளில் தென் ஆசிய மொழிகளான பாலி மற்றும் சிங்களத்தில் வழங்கப்படுகிறது.. இது ஒரு பிரபலமான இந்தியப் பெயர்.  இந்தோனேசியாவிலும் இந்தப் பெயர் புழக்கத்தில் உள்ளது. இந்து மதத்தில் புராண கருத்துப்படி இந்தப்பெயர் ஞானம் மற்றும் கற்றலைக் குறிக்கும். வித்யாவுக்கு எதிர்ச்சொல் அவித்யா (அறியாமை அல்லது தவறான தகவல்) ஆகும்.

இந்து சமயப்படி வித்யா என்பது கீழ் கண்ட ஆறு இந்து தத்துவங்களையும் கற்பதாகும்.
* நியாயம் 
* யோகக் கலை
* வைசேஷிகம்
* சாங்கியம்
* மீமாம்சம்
* வேதாந்தம்

## சரஸ்வதியின் அடைமொழி

வித்யா என்னும் பெயர் இந்து கடவுளான சரஸ்வதியின் அடைமொழி ஆகும். இந்து நம்பிக்கைப்படி சரஸ்வதி, பிரம்மாவின் மனைவி. சரஸ்வதிக்கு உயர்ந்த தெய்வீக பெண் சக்தி உண்டு, அது மனிதர்களை தூய்மைப்படுத்தி, வலுப்படுத்தி, உயர்த்தும் என்பது நம்பிக்கை. அதனால் அவர் கலைமகள் ஆவர்.

சரஸ்வதி ஞானம், இசை, காலை, அறிவு மற்றும் கல்வியின் கடவுள். இவர் முப்பெரும் தேவிகளாம், சரஸ்வதி, லட்சுமி, பார்வதியில் ஒருவர். இவர்கள் மூவரும் பிரம்மா, விஷ்ணு, சிவனின் படைத்தல், காத்தல், அளித்தால் தொழிலில் உறுதுணையாக இருப்பர். காலத்தில் பழமையான ருக் வேதத்தில் வித்யா என்ற சொல் காணப்படவில்லை. பிற்கால வேத நூல்களான அதர்வண வேதத்திலும், யசுர் வேதம் மற்றும் உபநிடதங்களின் ஒரு பகுதியான பிரமாணங்களிலும் வித்யா என்ற சொல் காணப்படுகிறது. அவர் கலைமகளாக வேத காலம் முதல் இன்றுவரை உள்ளார். சரஸ்வதி வழிபாடு இந்தியாவின் பல்வேறு இடங்களில் கொண்டாடப்படுகிறது.. அன்று சிறு குழந்தைகளுக்குக் கைப்பிடித்து எழுதச் சொல்லிக்கொடுப்பர். இந்தியாவில் சமணம் மற்றும் புத்த மதத்திலும் சரஸ்வதியை வழிபடுகின்றனர்.

## மேற்கோள்கள்

பகுப்பு:இந்து மெய்யியல் கருத்துருக்கள்
மிஸ்டர் அண்ட் மிசஸ் சின்னத்திரை

**மிஸ்டர் அண்ட் மிசஸ் ** என்பது 20 சனவரி 2019 முதல் விஜய் தொலைக்காட்சியில் ஒளிபரப்பாகும் உண்மைநிலை போட்டி விளையாட்டு நிகழ்ச்சி ஆகும்.  இந்த நிகழ்ச்சியின் முதல் பருவத்தை மா கா பா ஆனந்த் என்பவர் தொகுத்து வழங்க, பிக் பாஸ் தமிழ் 2 புகழ் விஜயலட்சுமி, நடிகை தேவதர்சினி, கோபிநாத் ஆகியோர் நடுவர்களாக பங்கேற்கின்றனர். 

இதன் இரண்டாம் பருவம் 8 மார்ச்சு முதல் 11 அக்டோபர் 2020 வரை ஒளிபரப்பானது. மா கா பா ஆனந்த் மற்றும் நிஷா ஆகியோர் தொகுத்து வழங்க, தேவதர்சினி மற்றும் கோபிநாத் ஆகியோர் நடுக்கவர்களாக இருந்தனர்.   

இதன் மூன்றாம் பருவம் 24 ஏப்ரல் 2021 முதல் வரை ஒளிபரபபிக்கின்றது. மா கா பா ஆனந்த், அர்ச்சனான் மற்றும் நிஷா ஆகியோர் தொகுத்து வழங்க, தேவதர்சினி மற்றும் கோபிநாத் ஆகியோர் நடுக்கவர்களாக இருந்தனர். 

## நிகழ்ச்சியின் கதைச்சுருக்கம்
இது சின்னத்திரை நடிகர்கள் திரைக்கு பின்னால் அவர்களது திறமை, அன்பு, காதல் ஆகியவை எப்படி உள்ளது என்பதைப் பற்றிய நிகழ்ச்சியாகும். ஒவ்வொரு சுற்றும் வெவ்வேறு மாதிரி இருக்கும். இவை அனைத்தும் நட்சத்திர ஜோடிகளின் திறமைகள், காதல், மன உறுதி ஆகியவற்றை வெளிப்படுத்தும் சுற்றுகளாக அமைந்து அவர்களுக்கு மதிப்பெண் வழங்கப்படும். இறுதியில் ஒரு ஜோடிக்கு மிஸ்டர் அன்ட் மிசஸ் சின்னத்திரை பட்டம் வழங்கப்படும்.

## ஒளிபரப்பு

## நிகழ்ச்சியின் பருவங்கள்

## போட்டியாளர்கள்

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
குரு என் ஆளு (திரைப்படம்)

***குரு என் ஆளு*** (*Guru En Aalu*) 2009 இல் வெளியான நகைச்சுவை கலந்த காதல் தமிழ்த் திரைப்படமாகும். செல்வா இத்திரைப்படத்தை இயக்கியுள்ளார். இத்திரைப்படத்தில் முன்னணி கதாபாத்திரங்களில் மாதவன், அப்பாஸ், மம்தா மோகன்தாஸ் ஆகியோர் நடிக்க இவர்களுடன் விவேக் மற்றும் பிருந்தா பரேக் ஆகியோரும் நடித்திருந்தனர். இத்திரைப்படம் 1997 ல் இந்தி மொழியில்  வெளிவந்த அஜிஸ் மிஸ்ராவின் "யெஸ் பாஸ்" எனும் திரைப்படத்தின் தமிழ் மீளுருவாக்கமாகும் (இத்திரைப்படத்தில் ஷாருக்கான் நடித்திருந்தமை குறிப்பிடத்தக்கது.). திரைப்படத்தின் படப்பிடிப்பு 2007 இன் இறுதியில் ஆரம்பிக்கப்பட்டது. எனினும் 2009 ஏப்ரல் மாதமே திரைக்கு வந்தது.

## கதைச்சுருக்கம்
கிருஷ்ணா (அப்பாஸ்) முதலாளியாக இருக்கும் நிறுவனத்தில் பணிபுரியும் குருவிற்கு (மாதவன்) அந்நிறுவனத்தில் நிர்வாக இயக்குநராகும் ஆசை இருந்தது.  கிருஷ்ணா ஒரு விளையாட்டுப்பிள்ளை. கிருஷ்ணா தன்னை நிர்வாக இயக்குநராக மாற்றுவான் எனும் நம்பிக்கையில் குரு கிருஷ்ணாவிற்கு விரும்பும்படியாக நடந்துகொள்கின்றான். கிருஷ்ணாவோ மாடல் சீமா (மம்தா மோகன்தாஸ்) மீது ஆசை கொள்கிறான். ஆனால் குருவிற்கு அதற்கு முன்னரே சீமா மீது ஆசையிருந்தது. தனது முதலாளியும் சீமா மீது ஆசைகொள்ள அவருக்காக தனது ஆசைகளை நிர்வாக இயக்குநராக வருவதையே குரு விரும்புகிறான். ஆனால் கிருஷ்ணாவோ சீமாவிற்காக குருவிடம் உதவி கேட்பதுமட்டுமில்லாமல் அவன் கட்டளையிடும் அனைத்தையும் குரு செய்து முடிக்கிறான். ஒரு கட்டத்தில் குருவிற்கு சீமா மீதுள்ள காதலை மறக்க முடியாமல் போக கிருஷ்ணா சீமாவை நெருங்குவதைத் தடுக்கிறான். கிருஷ்ணா, குரு ஆகிய இருவரில் சீமாவிற்கு யாரைப் பிடிக்கிறது என்பது கதையின் இறுதியாகும்.

## நடிகர்கள்

* மாதவன்-குரு
* அப்பாஸ்-கிருஷ்ணா 
* மம்தா மோகன்தாஸ்-சீமா
* விவேக்-ஆசன அழகப்பன் /லதா
* பிருந்தா பரேக்- சீலா
* எம். எசு. பாசுகர் - கோபால்
* சோரா ஹெம்டன்-சுகண்யா
* மயில்சாமி-நிர்வாகி
* பட்டிமன்றம்  ராஜா-குருவினுடைய தந்தை 
* ரேணுகா -குருவின் தாய் 
* பூவிலங்கு மோகன்-சீமாவின் தந்தை 
* மீரா கிருஷ்ணன்-சீமாவின் தாய்
* ஆர்த்தி-குருவின் சகோதரி
* தம்பி ராமையா-கிருஷ்ணாவின் வக்கீல் 
* மனோபாலா- போக்குவரத்து இன்ஸ்பெக்டர் 
* மோகன் ராமன்-சீலாவின் தந்தை 
* சர்மிலியா-சௌபாக்யா
* செல் முருகன் 
* பாலாஜி
* சோபா

## இசை
இதிலுள்ள பாடல்களுக்கு ஸ்ரீகாந்த் தேவா இசையமைத்துள்ளார். ஸ்ரீகாந்த் தேவாவுடன் இயக்குநர் செல்வாவுக்கு இத்திரைப்படம் இரண்டாவது ஆகும். திரைப்பட பாடல்வரிகளை பா. விஜய், கபிலன், பழனிபாரதி ஆகியோர் எழுதியுள்ளனர்.

## மேற்கோள்கள்
 

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:மாதவன் நடித்த தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
பாதம்

**பாதம்** (feet-பாதங்கள்-பன்மை), முதுகுநாணிகளின் உடற்கூற்றியல் அமைப்பில் ஒன்றாகும். உடல் எடையைத் தாங்குவதற்கும், இடப்பெயர்ச்சிக்கும் உதவும் மூட்டுகளின் ஒரு பகுதியாகும். பல விலங்குகள் எலும்புகளால் ஆன கால்கள் கொண்டவை. அக்கால்களில் முடிவில் விரலிடுக்குகளும் நகங்களும் கொண்ட பாத அமைப்பு காணப்படும்.

பழைய ஜெர்மானிய மொழியிலிருந்து பெறப்பட்ட ஃபோட் (fot) என்ற சொல்லிலிருந்து foot என்ற ஆங்கிலச் சொல் பெறப்பட்டது. இதன் பொருள் முதுகெலும்புள்ள விலங்குகளில் கால்கள் சந்திக்கும் ஒரு முக்கியப் பகுதி என்பது பொருளாகும். இதன் பன்மைப்பொருளில் வழங்கப்படும் feet என்பது இலக்கண விகாரப்பட்டு, வழங்கும் சொல்லாகும்

## அமைப்பு

மனிதர்களின் பாதம் இருபத்தாறு எலும்புகளாலும், முப்பத்து மூன்று இணைப்புகளாலும், நூற்றுக்கும் மேற்பட்ட தசைகளாலும், தசை நாண்களாலும், தசைநார்களாலும் ஆனது. இது நன்கு உறுதியாகக் கட்டமைக்கப்பட்ட ஓர் இயந்திரம் போன்ற அமைப்பாகும்.  கணுக்கால் எலும்பு, குதிக்கால் எலும்பு, நெருக்கமான நீண்ட குருத்தெலும்புகள் ஆகியவை சேர்ந்ததே கால் ஆகும். 1197 இல் செய்யப்பட்ட ஒரு மானிடவியல் ஆய்வின்படி வட அமெரிக்க காகேசிய இனத்தைச் சேர்ந்த, 35.5 வயதுடைய ஓர் ஆணின் கால் எலும்பின் நீளம் 26.3&nbsp;செ.மீ ஆகும்.

கீழ்ப்பாதம் என்பது கணுக்கால் மட்டும் குதிகால் இணைந்த பகுதியாகும். பின்னங்காலின் இரு நீண்ட எலும்புகள் இந்தப் பின்பாதத்துடன் அதாவது கணுக்காலின் மேற்பகுதியுடன் இணைந்துள்ளது. உடலின் மிக நீண்ட எலும்பான கால் எலும்பானது  பாத எலும்புகளுடன் இணைக்கப்பட்டுள்ளது. அடிப்பாதம் என்பது குதிக்கால் எலும்புக்கும் கீழே [கொழுப்பு படிந்த ஒரு மெத்தென்ற படலத்தால் ஆனது.

நடுப்பாதம் கனசெவ்வக எலும்பு, நேவிகுலர் எலும்பு, மூன்று [ஆப்பெலும்புகள் ஆகிய  ஐந்து சீரற்ற எலும்புகளால் இணைக்கப்பட்டது ஆகும். நடுப்பாதத்தின் வளைபாத அமைப்பானது அதிர்வுகளைத் தாங்குவதற்கேற்ப அமைந்துள்ளது.  நடுப்ப்பாதமானது, முன்பாதத்துடனும் பின்பாதத்துடனும் தசைகள் மற்றும் பிளாண்டர் பாஸ்கியா என்ற திசுக்களால்  இணைக்கப்பட்டுள்ளது.
முன் பாதமானது ஐந்து விரல்கள், நீண்ட நெருக்கமாக அமைந்துள்ள  ஐந்து எலும்புகள் ஆகியவற்றால் ஆனது. இது கைவிரல்களின் எலும்பமைப்பை ஒத்திருக்கும். கால்விரல் எலும்புகள் பாலாங்க்ஸ் எலும்புகள் என அழைக்கப்படுகின்றன. பெருவிரலில் இரண்டு பாலாங்க்ஸ் எலும்புகளும் மற்ற நான்கிலும் ஒவ்வொரு பாலாங்க்ஸ் எலும்புகளும் இருக்கும்.
## மேற்கோள்கள்

பகுப்பு:உடற்கூற்றியல்
பகுப்பு:மனித உடல்
பகுப்பு:மனித உடலியங்கியல்
பகுப்பு:மனித உடற்கூற்றுத் தொகுதிகள்
அமர் திறப்பு

**அமர் திறப்பு** (*Amar Opening*) என்பது பின் வரும் சதுரங்கத் திறப்பு நகர்வுகளை கொண்டு தொடங்குகிறது. இத்திறப்பை பாரிசு திறப்பு, போதை குதிரை திறப்பு அல்லது அமோனியா திறப்பு போன்ற பெயர்களாலும் அழைக்கப்படுகிறது. 
அமோனியாவின் வேதியியல் வாய்ப்பாடும் (NH3)  இத்திறப்பின் முதல் நகர்வும் (Nh3) ஒன்றாக இருப்பதால் அமர் திறப்பு சில சமயங்களில் அமோனியா திறப்பு என்றழைக்கப்படுகிறது. 1930 களில் பாரசீகத்தைச் சேர்ந்த சார்லசு அமர் இத்திறப்பை முதன்முதலில் விளையாடினார். போலந்து மற்றும் பிரெஞ்சு நாட்டைச் சேர்ந்த சதுரங்க கிராண்டு மாசுட்டர் சவியெல்லி டார்ட்டகோவர் இவ்வகைத்திறப்புக்கு அமர் திறப்பு எனப் பெயரிட்டார். இவ்விரண்டு பெயர்களையும் இவர் பயன்படுத்தினார் என்பது குறிப்பிட்த்தக்கது. இலண்டனைச் சேர்ந்த சதுரங்க சதுரங்க வீர்ர் திம் ஆர்டிங் என்பவர் இந்நகர்வை அமர் என்ற ஆங்கில சொல்லின் விரிவாக்கம் கட்டுக்கடங்காத பைத்தியம் மற்றும் கேலிக்கிடமான திறப்பு (Absolutely mad and ridiculous) என்ற பொருள் கொண்டது என நகைச்சுவையாகத் தெரிவிப்பதுண்டு.

வழக்கத்திற்கு மாறான அரிய திறப்பு முறை என்பதால் Nh3 திறப்பை சதுரங்க கலைக்களஞ்சியம் ஏ0 என்ற குறியீட்டால் குறிக்கிறது. 

## விவாதங்கள்

தர்கின் திறப்பைப் போலவே இத்திறப்பிலும்  வெள்ளை தன்னுடைய குதிரையை எந்தவொரு பொருத்தமான காரணமுமில்லாமல் விலாப்புறத்தில் வெளியே கொண்டுவருகிறது. இவ்வாறு வெளியே கொண்டுவருவது அலங்கோலமானது. விலாப்புறத்து குதிரை வலிமையற்றது என்று சீக்பெர்ட் தாரசு கூறுகிறார். எனினும் ராசா பக்கத்து குதிரையை வெளியே கொண்டுவருவது ராசா பக்கத்து கோட்டை காட்டுவதற்கான தயாரிப்பு என கருதி இதையும் ஒரு பொதுவான நகர்வாக கருதலாம் என்று கருதுவோரும் உண்டு. குதிரையை 1.Na3 நகர்வு செய்வதைக்காட்டிலும் 1.Nh3 நகர்வு செய்வது பொதுவானது என்பாரும் உண்டு.  .   
வெள்ளையின் இந்த முதல் நகர்வுக்கு எதிராக கருப்பு பொதுவாக 1...d5 என விளையாடுவது வழக்கம். இரண்டாவது நகர்வின் போது கருப்பு 2...Bxh3  என விளையாடி வெள்ளையின் சிப்பாய் கட்டமைப்பை சீர்குலைக்கின்ற அச்சமூட்டும் நகர்வினை விளையாட திட்டமிடுகிறது என பொருளாகும். இதற்கு பதிலாக வெள்ளை 2.g3 என விளையாடும். எனவே கருப்பு மீண்டும் மையத்தை குறிவைத்து 2...e5. என விளையாடும்.

## பெயர் சூட்டப்பட்ட மாறுபாடுகள்

அமர் திறப்பு சதுரங்க திறப்பில் பல பெயர்சூட்டப்பட்ட மாறுபாடுகள் விளையாடப்படுகின்றன. இவற்றில் மிகவும் பிரபலான திறப்பு பாரிசு பலியாட்டம் எனப்படும் சதுரங்கத் திறப்பாகும். 1.Nh3 d5 2.g3 e5 3.f4?! Bxh3 4.Bxh3 exf4. பாரிசு பலியாட்டத் திறப்பில் கருப்பு மையப்பகுதியில் நிலையாக இடம்பிடிப்பதை வெள்ளை அனுமதிக்கிறது. கருப்புக்கு சில அதிக புள்ளிகள் கிடைப்பதையும் வெள்ளை அனுமதிக்கிறது. கொடுக்கப்பட்ட பலியும் வீணாகப் போகுமோ என்ற சந்தேகத்தையே அளிக்கிறது. பாரிசு பலியாட்ட்த்தில் பெயரிடப்பட்ட ஒரேயொரு மாறுபாடு கெண்ட் பலியாட்டம் மட்டுமே.: 5.0-0 fxg3 6.hxg3.  இவ்வகையான மாறுபாட்டை முதலில் தார்டாகோவர், 1933 ஆம் ஆண்டு ஆண்டோர் லைலியெந்தாலை எதிர்த்து பாரிசில் விளையாடும்போது  பயன்படுத்தினார். 
இதைதவிர மற்றொரு பெயரிடப்பட்ட மாறுபாட்டு நகர்வும் 1...e5 நகர்வில் விளையாடப்படுகிறது. கிரேசி காட் எனப்படும் இம்மாறுபாட்டில் : 1.Nh3 e5 2.f3 d5 3.Nf2 என்ற போக்கில் நகர்வுகள் இருக்கும். 
  
= மேற்கோள்கள் ==
* 
*
* 
*

## புற இணைப்புகள்

*FM Eric Schiller's analysis

பகுப்பு:சதுரங்கத் திறப்புகள்
பரணி

**பரணி** என்ற தலைப்பில் உள்ள கட்டுரைகள்:

*பரணி (இலக்கியம்)
**சித்திரைப் பரணி
**கலிங்கத்துப்பரணி
**தக்கயாகப் பரணி
**மோகவதைப் பரணி (நூல்)
**கலிங்கத்துப் பரணி (ஒட்டக்கூத்தர் நூல்)
**பாசவதைப் பரணி
**அஞ்ஞவதைப் பரணி
**கொப்பத்துப் பரணி
**இரணியவதைப் பரணி
**கூடலசங்கமத்துப் பரணி
*பரணி (நட்சத்திரம்)
*பரணி (புதினம்)
*பரணி கலையகம்
*பரணி (நடிகர்)
*பரணி (இசையமைப்பாளர்)
*பரணி பரணி (விளையாட்டு)
சந்திரா ரணராஜ

**சந்திரா ரணராஜ** (Chandra Ranaraja, பி. 1939 – இ. 2 March 2016) இலங்கையின் முதல் பெண் மேயர் ஆவார். 1990 இல் இவர் கண்டியின் மேயராகத் தேர்ந்தெடுக்கப்பட்டார்.

## குடும்பம்
சந்திரா, குடும்பத்தின் ஏழு குழந்தைகளில்  மூத்தவராக 1939 இல் அனுராதபுரத்தில் பிறந்தார். இவருடைய தாத்தா, டி. பி. பி. மகாதியூல்வேவா, பிரித்தானிய ஆட்சியின் கீழ் இருந்த இலங்கையின் சிறு கிராமங்களில் வழக்குகளைத் தீர்க்கும் நடுவர்களின் தலைவராக இருந்தார். இவரின் தந்தை எஸ். ஹெச். மகாதியூல்வேவா இலங்கையின் அனுராத புரத்தில் கச்சேரி முதலியாராகவும், 1947 முதல் 1952 வரை கலவெவை தொகுதிக்கான நாடாளுமன்ற உறுப்பினராகவும் இருந்தார்.

## கல்வி
சந்திரா, கண்டியில் ஹில்வுட் கல்லூரியில் பயின்றார். இவர், வடக்கு மத்தியப் பிராந்தியத்திலிருந்து முதன்முதலில்  பேராதனை கல்லூரிக்குச் சென்ற முதல் பெண்மணி ஆவார். 1961 இல் ஆசிரியர் படிப்பில் பட்டம் பெற்றார்.  அனுராத புரத்தில் இருந்த *ஹோலி பேமிலி கான்வெண்ட்* என்ற பள்ளியில் இவர் தனது முதல் கற்பித்தல் பணியைத் தொடங்கினார். செங்கடகலா தொகுதியின் நாடாளுமன்ற உறுப்பினராக இருந்த செல்டன் ரணராஜ என்பவரை மணந்த பின் கண்டிக்கு இடம்பெயர்ந்தார். அங்கு கண்டி மகளிர் பள்ளியில் ஆசிர்யர் பணியில் சேர்ந்தார். இவருடைய ஐந்து குழந்தைகளைக் கவனித்துக்கொள்வதற்காகப் பணிக்குச் சென்றார். பெரிமளா, அருணை, இரட்டையர்களான சிரோமி- சாமிளா, அஞ்சலி ஆகியோர் இவருடைய மக்களாவர் .

## பணிகள்
1978 இல் சந்திரா ரணராஜ பேராதனைப் பல்கலைக் கழகத்தின் முதல் குழுவில் உறுப்பினராக நியமனம் செய்யப்பட்டார்.  பின்னர் உள்ளூர் அரசியலில் கவனம் செலுத்தத் தொடங்கினார். கண்டியின் நகராட்சிக் குழுவுக்கானத் தேர்தலில்  வெற்றி பெற்று அதன் உறுப்பினரானார்.  1979 முதல் 1989 வரை தொடர்ந்து துணை மேயராகத் தேர்ந்தெடுக்கப்பட்டார். 1990 இல் கண்டியின் முதல் பெண்  மேயராகத் தேர்ந்தெடுக்கப்பட்டார். இலங்கையின் முதல் பெண் மேயர் இவரே ஆவார். சந்திரா தன்னுடைய பதவிக்காலத்தில் கண்டியின் பாரம்பரியத்தைப் பாதுகாப்பதிலும் பேணுவதிலும் நல்ல வழக்குரைஞராக உறுதியுடன் செயல்பட்டார். இவருடைய மகள் அருணை பிலிப்பைன்சு நாட்டின் தூதராக உள்ளார். சந்திரா ரத்னராஜ 2016 ஆம் ஆண்டு மார்ச் இரண்டாம் நாள் தனது 77 ஆம் வயதில் இறந்தார்.

## மேற்கோள்கள்

பகுப்பு:இலங்கை அரசாங்க சபை உறுப்பினர்கள்
பகுப்பு:இலங்கைப் பெண் அரசியல்வாதிகள்
பகுப்பு:இலங்கைப் பெண்கள்
பகுப்பு:1939 பிறப்புகள்
பகுப்பு:2016 இறப்புகள்
கவிதா (திரைப்படம்)

***கவிதா*** ( Kavitha) தமிழ் மொழியில் வெளிவந்த திரைப்படமாகும். இதை டி. ஆர். ரகுநாத் என்பார் இயக்கியுள்ளார். எம். ஆர். ராதா,எம். என். நம்பியார், ராஜசுலோச்சனா முக்கியக் கதாபாத்திரங்களில் தோன்றி நடித்துள்ளனர்.

## கதைசுருக்கம்

கவிதா, சபாபதி முதலியார் என்ற செல்வந்தரின் ஒரே செல்ல மகள் ஆவாள். அவள் ஒரு கலைஞரான துரையை நேசிக்கிறாள். இதற்கிடையில் முதலியார்  நோய்வாய்ப் படுகிறார்.  அவர் மலேசியாவில் வசிக்கும் தனது சகோதரியின் மகனான ராஜசேகரனை கவிதாவிற்கு திருமணம் செய்து வைக்க விரும்புகிறார். கவிதா, காதல் மற்றும் பாசத்திற்கும் இடையே பிணைக்கப்பட்டு செய்வதறியாது திகைக்கிறாள்.  அவளது தந்தையின் அன்பிற்கும் அவரது தியாகத்திற்கும் முக்கியத்துவம் அளித்து தனது காதலை துறக்க முடிவெடுத்து ராஜசேகரனை மணக்கிறாள். ஆனால் வெகுவிரைவில் அவன் பெருங்குடிகாரன் என்ற உண்மையை உணர்கிறாள்.  அவளது தந்தையிடம் சென்று அடிக்கடி பணம் வாங்கி வரச் சொல்லி அவளை அடித்துத் துன்புறுத்துகிறான். இதைக் கண்ட முதலியார் மிகவும் மன வேதனையடைகிறார். இதற்கிடையே கவிதாவைப் போலவே தோற்றமுடைய பொன்னம்மா என்ற பெண் அக்குடும்பத்தில் நுழைகிறாள்.பொன்னம்மா  கவிதாவிற்கு ஆறுதல் அளித்து, ராஜசேகரனிடம் மனம் திருந்த ஆலோசனை அளிக்கிறாள்.

ஆனால்,  ராஜசேகரன் கவிதாவை ஒரு மனநல மருத்துவமனையில் சேர்த்துவிட்டு, பொன்னம்மாவை கவிதாவைப் போல மாற்றி முதலியாரிடம் அனுப்புகிறான். கவிதா
ராஜசேகரனின் உண்மையான அடையாளத்தைப் பற்றி சந்தேகப்படுகிறாள். ராஜசேகரனைப் பற்றிய உண்மையை தெரிந்த பொன்னம்மா முதலியாரிடம் அதைப் பற்றி கூற இயலாமல் கவிதாவாகவே நடிக்கிறாள். எனினும், பொன்னம்மாவிற்கு உடல்நிலை சரியில்லாத காரணத்தால் இறந்து போகிறாள். இதற்கிடையில், கவிதாவின் உறவினர்களான துரை,கோமதி மற்றும் கவிதாவின் தோழி லீலா ஆகிய மூவரும் சேர்ந்து ராஜசேகரனைப் பற்றிய உண்மைகளை வெளிக்கொணர முயல்கின்றனர். எப்படி உண்மையை வெளிக் கொணர்கின்றனர், கவிதாவை அவனிடமிருந்து எவ்வாறு காப்பாற்றினார்கள் என்பது மீதிக் கதையாகும்.

## நடிப்பு
இப்பட்டியல் பிலிம் நியூஸ் ஆனந்தன் என்பவரின் தகவல் தொகுப்பு  மற்றும் பாட்டுப் புத்தகத்திலிருந்து தழுவியது. .

; நடிகர்கள்
*எம். ஆர். ராதா
*எம். என். நம்பியார்
*எஸ். வி. ரங்கராவ்
*டி. எஸ். பாலையா

;நடிகைகள்
*ராஜசுலோச்சனா (இரு வேடங்களில்)
*பண்டரிபாய்
* புஷ்பலதா
* சீதாலட்சுமி

; நடனம்
*ராகினி
* ஹர்பன்லால்

## தயாரிப்பு
மாடர்ன் தியேட்டர்ஸ் நிறுவனம் தயாரித்த இப்படத்தை டி. ஆர். ரகுநாத் இயக்கியுள்ளார். கதை மற்றும் வசனங்களை முரசொலி மாறன் எழுதியுள்ளார். ஆர். சம்பத் ஒளிப்பதிவை மேற்கொண்டார். எல். பாலு படத்தொகுப்பைக் கவனித்துக் கொண்டார். கலை பி. நாகராஜன், நடனம் ஹீராலால் மற்றும் பி. ஜெயராம்,புகைப்படம் ஏ. ஜே. ஜோசப் போன்றோர் இதில் பங்களித்துள்ளனர்.
. இதில் ராஜசுலோச்சனா இரு வேடங்களில் நடித்துள்ளார்.

## ஒலிப்பதிவு
இசையமைப்பாளர் கே. வி. மகாதேவன்  இசையமைக்க பாடல்களை ஏ. மருதகாசி மற்றும் கண்ணதாசன் எழுதியுள்ளனர். பின்னணி பாடியோர் பி. சுசீலா, கே. ஜமுனா ராணி, எம். எஸ். ராஜேஸ்வரி, டி எம். செளந்தர்ராஜன், பி பி. ஶ்ரீனிவாஸ் மற்றும் ஏ. எல் ராகவன்.

## மேற்கோள்கள்

## வெளிப்புற இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:1962 தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:எஸ். வி. ரங்கராவ் நடித்த திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
ஆவாரம் பூ (திரைப்படம்)

**ஆவாரம் பூ** (*Aavaram poo*) என்பது 1992 இல் வெளியான தமிழ் நாடகத் திரைப்படமாகும். இத்திரைப்படத்தில் முன்னணிக் கதாபாத்திரங்களில் வினீத், நந்தினி மற்றும் நாசர் ஆகியோர் நடித்திருந்தனர். இத்திரைப்படம் கே. ஆர். என்டர்பிரைசஸ் நிறுவனத்தால் தயாரிக்கப்பட்டுள்ளது.  இளையராஜா இத்திரைப்படத்திற்கு இசையமைத்துள்ளார்.  சூன் 5, 1992  ம் திகதி இசை வெளியிடப்பட்டுள்ளது. இத்திரைப்படம் 1980 இல் மலையாள மொழியில் வெளிவந்த "தகர" எனும் திரைப்படத்தின் மீளுருவாக்கம் ஆகும்.

## கதைச்சுருக்கம்
சக்கரை (வினித்) புத்திசுவாதீனம் குறைந்த அனாதை . அவனுடைய வெகுளித்தனத்தை அக்கிராமமக்கள் தங்களுக்குச் சாதகமாகப் பயன்படுத்தி வந்தனர். சக்கரை அவ்வூரின் தேவரிடம் (நாசர்) பணிபுரிந்து வந்தான். தேவருக்கு இரு மனைவியர். முதல் மனைவியான லட்சுமியுடன் ஏற்பட்ட பிரச்சனைகளிற்கு பிறகு வேறொரு பெண்ணை (சுலக்சனா) திருமணம் செய்திருந்தார். சக்கரை தேவரின் மகளான தாமரையுடன் (நந்தினி) மென்மையான போக்கிலும் வெகுளித்தனமாகவும் பழகி வந்தான். தாமரையினால் அவமானப்பட்ட ஆசாரி (கவுண்டமணி) சர்க்கரையை மூளைச்சலவை செய்தான். அதனால் சர்க்கரை தாமரையுடன் உடல்ரீதியிலான தொடர்பை ஏற்படுத்திக் கொண்டான். சில காலங்களுக்கு பிறகு தேவருக்கு இவர்களுடைய உறவு குறித்து தெரியவர   தாமரைக்குக் குடிகாரனான செங்கோடனுடன் திருமணத்திற்கும் ஏற்பாடு செய்தார். அதன்பின்னர் சக்கரையுடன் தாமரை சேர்கிறாளா என்பது இறுதிக்கதையாகும்.

## நடிகர்கள்

* வினித்-சர்க்கரை 
* நந்தினி-தாமரை 
* நாசர்-தேவர்
* கவுண்டமணி-ஆசாரி
* சுலக்சனா-தேவரின் இரண்டாவது மனைவி
* வல்சரா மேனன்-லட்சுமி , தேவரின் முதல் மனைவி 
* அனு ஆனந்த்-பாலு
* இந்திரஜித் 
* சீனா அந்தோணி 
* விசித்ரா
* மாஸ்டர் தீபக்
* பேபி ஸ்ரீதேவி
* சார்மிலி-பாப்பா
* பயில்வான் ரங்கநாதன்-பயில்வான் 
* பரதன் (சிறப்புத்தோற்றம்)

## இசை
இத்திரைப்படத்திற்கு இளையராஜா இசையமைத்திருந்தார். 1992 ஆம் ஆண்டு இத்திரைப்படத்திற்கான இசை வெளியிடப்பட்டுள்ளது. இத்திரைப்படத்தில் உள்ள 6 பாடல்களை புலமைப்பித்தன் மற்றும் கங்கை அமரன் ஆகியோர் எழுதியுள்ளனர்.

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
யாசிகா ஆனந்த்

**யாசிகா ஆனந்த்** (*Yashika Aannand*) என்பவர் இந்திய திரைப்பட நடிகையும், பஞ்சாப் மாடல் அழகியும் ஆவார். இவர் துருவங்கள் பதினாறு திரைப்படம் மூலம் அறியப்பட்டார்.

விஜய் தொலைக்காட்சியில் 2018ல் பிக் பாஸ் தமிழ் 2 என்ற நிகழ்ச்சியில் பங்கேற்றார்.

## திரைப்படங்கள்

### தொலைக்காட்சி நிகழ்ச்சிகள்

## ஆதாரங்கள்

## வெளி இணைப்புகள்
* 

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
போரேன் கார்பனைல்

**போரேன் கார்பனைல்** (*Borane carbonyl*) என்பது  H3BCO. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்நிறமற்ற வாயுவானது போரேன் மற்றும் கார்பனோராக்சைடு ஆகியவற்றின் கூட்டு விளைபொருளாகும். போரேன்-ஈதர் அணைவுச் சேர்மங்களுடன் கார்பனோராக்சைடு சேர்த்து வினைபுரியச் செய்வதால் இச்சேர்மம் உருவாகிறது. கருத்தியல் மற்றும் வழிகாட்டி என்ற நிலையில்தான் இச்சேர்மம் இச்சேர்மம் ஆராயப்பட்டு வருகின்றது. நீரிய காரத்துடன் போரேன் கார்பனைல் வினைபுரிந்து போரான்கார்பனேட்டு, H3BCO22− உருவாகிறது. கட்டமைப்பில் B-C, 1.529, C-O, 1.140; 1.194 Å. என்ற பிணைப்பு இடைவெளிகள் உள்ளன. H-B-H பிணைப்புக் கோணம் 113.7° ஆகும். CO பிணைப்பின் அதிர்வுப்பட்டை 2165 செ.மீ−1, 22 செ.மீ−1  என்று கணக்கிடப்பட்டுள்ளது தனி கார்பனோராக்சைடைக் காட்டிலும் இது அதிகமாகும்.  

## மேற்கோள்கள்

பகுப்பு:போரேன்கள்
பகுப்பு:கார்பனைல் அணைவுச் சேர்மங்கள்
பகுப்பு:கரிமபோரான் சேர்மங்கள்
பீச்சாங்கை

**பீச்சாங்கை** என்பது இந்திய தமிழ் நகைச்சுவைத் திரைப்படமாகும். இதனை அசோக் எழுதி இயக்கியிருந்தார்.

ஆர். எஸ். கார்த்திக், அஞ்சலி ராவ் ஆகியோர் முக்கிய வேடங்களில் நடித்திருந்தனர். இவர்களுடன் எம்.எசு. பாசுகர், விவேக் பிரசன்னா, சுருதி மேனன், அருண் என எண்ணற்றோர் நடித்திருந்தனர்.

படத்துக்கு கவுதம் ராஜேந்திரன் ஒளிப்பதிவு செய்துள்ளார். படத்துக்கான இசையை பாலமுரளி பாலு அமைத்துள்ளார்.

## ஆதாரங்களும் மேற்கோள்களும்

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
அசாபோரேன்

**அசாபோரேன்** (*Azaborane*) என்பது வழக்கமாக ஒரு போரான்-ஐதரைடு தொகுதியைக் குறிக்கும். இத்தொகுதியின் BH உச்சிகள் N அல்லது NR  குழுக்களால் இடப்பெயர்ச்சி செய்யப்பட்டிருக்கும். ( R = H , கரிம பதிலியாகும்) 

பல தொடர்புடைய போரேன்கள் போல இந்த தொகுதிகளும் பன்முகம் கொண்டவையாக உள்ளன. எனவே இவற்றையும் குளோசோ, நிடோ, அராக்னோ, இத்யாதி என வகைப்படுத்த இயலும். பன்முகக் கூடு எலக்ட்ரான் இணை கோட்பாட்டிற்கான வேடு விதிகளின் படி வரையறுப்பதென்றால் NR 4 எலக்ட்ரான் உச்சியையும் N 3 எலக்ட்ரான் உச்சியையும் கொண்டிருக்கும். மின்சுமை-நடுநிலை நிடோ-( NB10H13 ( அதாவது (NH)(BH)10), குளோசோ-NB11H12 ( அதாவது (NH)(BH)11) போன்றவை முதன்மையான எடுத்துக்காட்டுகளாகும்.

இமினோபோரேன்கள் (வாய்ப்பாடு = RN=NR'), போரசீன்கள் போன்ற எளிய சேர்மங்களும் அசோபோரேன்கள் என்றே குறிப்பிடப்படுகின்றன.
## மேற்கோள்கள்

பகுப்பு:போரேன்கள்
பகுப்பு:போரான்-நைட்ரசன் சேர்மங்கள்
கே. எஸ். ஜி. வெங்கடேஷ்

கேஎஸ்ஜி வெங்கடேஷ் என்பவர் (பிறப்பு டிசம்பர் 23, 1954) இந்திய திரைப்பட நடிகர் மற்றும் தயாரிப்பாளராவார். இவர் இயக்குநர் கே. எஸ். கோபாலகிருஷ்ணன் அவர்களின் மகன்.

எண்ணற்ற தொலைக்காட்சி தொடர்களில் நடித்துள்ளார்.

## திரைப்படத்துறை

## தொலைக்காட்சி
* நந்தினி (2017 - 2018, 300 அத்தியாயங்களுக்கும் மேலாக)
* பொண்ணுக்கு தங்க மனசு (2018 - தற்போது)

## ஆதாரங்கள்

பகுப்பு:வாழும் மக்கள்
பகுப்பு:1954 பிறப்புகள்
ஆர். எஸ். கார்த்திக்

**ஆர். எஸ். கார்த்திக்** என்பவர் இந்திய திரைப்பட நடிகராவார். இவர் 2017ல் பீச்சாங்கை என்ற திரைப்படத்தில் நடித்து பிரபலமானார். அதற்கு முன் இவர் சவாரி, அச்சம் என்பது மடமையடா, மாநகரம் போன்ற படங்களிலும் நடித்துள்ளார்.

இவருடைய பீச்சாங்கை திரைப்படத்திற்காக ஸ்டுடியோ ஒன் ஸ்டார் ஐக்கான் விருது கிடைத்தது.
## திரைப்படங்கள்

## ஆதாரங்களும் மேற்கோள்களும்

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:சென்னை நடிகர்கள்
அது இது எது

**அது இது எது** என்பது விஜய் தொலைக்காட்சியில் 2009 முதல் 2019 ஆம் ஆண்டு வரை ஒளிபரப்பான நகைச்சுவை  தொலைக்காட்சி நிகழ்ச்சி ஆகும். இந்த நிகழ்ச்சியை முதலில் தொகுப்பாளர் மற்றும் நடிகருமான சிவகார்த்திகேயன் தொகுத்துவழங்கினார், அதன் பிறகு தொகுப்பாளர் மா கா பா ஆனந்த் என்பவர் தொகுத்து வழங்கினார்.

இந்த நிகழ்ச்சியின் முதல் பருவமானது ஜூன் 6, 2009 முதல் ஒவ்வொரு ஞாயிற்றுக்கிழமைகளிலும் இரவு 8 மணிக்கு ஒளிபரப்பானது. இரண்டாம் பருவமானது ஜூலை 29, 2017 முதல் ஒவ்வொரு சனிக்கிழமை மாலை 6 மணிக்கு மற்றும் ஞாயிற்றுக்கிழமை மதியம் 12 மணிக்கும் ஒளிபரப்பானது. அதன் பிறகு ஒவ்வொரு  ஞாயிற்றுக்கிழமைகளிலும் மதியம் 3 மணிக்கு ஒளிபரப்பானது.

## பருவம் 1
முதல் பருவத்தில் குரூப்பிலை டூப்பு, சிரிச்ச போச்சு மற்றும் மாத்தியோசி போன்ற மூன்று சுற்றுக்கள் உண்டு. 3 பிரபலங்கள் கலந்துகொள்ளவர்கள், முதலில் அவர்களுக்கு 1000 மதிப்பெண் கொடுக்கப்படும். ஒவ்வொரு சுற்றிலும் அவர்களின் மதிப்பெண் கணக்கிடப்படும் இறுதியில் யாரிடம் அதிக மதிப்பெண் இருக்கிறன்றது அவரே வெற்றியாளர் ஆவார்.

இந்த பருவத்தில் சிரிச்ச போச்சு சுற்றில் பங்குபெற்ற நகைச்சுவை நடிகர்கள் ரோபோ சங்கர், ராமர் போன்ற சிலர் தற்பொழுது மிகவும் பிரபலமாக உள்ளார்கள். இந்த பருவத்தை தொகுத்து வழங்கிய சிவகார்த்திகேயன் தமிழ் திரைப்படத்துறையில் எல்லோராலும் அறியப்படும் நடிகராக உள்ளார்.

## பருவம் 2
இரண்டாம் பருவத்தில் சிங் இன் த ரெயின், சிரிச்ச போச்சு, 5 என்றுதலுக்குள்ள போன்ற சுற்றுக்கள் உண்டு, நான்கு பெயர் இரண்டு அணியாக பங்கு கொள்வார்கள்.

## பிரச்சனைகள்
இந்த நிகழ்ச்சியில் சிரிச்ச போச்சு என்ற சுற்றில் ஜீ தமிழ் தொலைக்காட்சியில் ஒளிபரப்பான சொல்வதெல்லாம் உண்மை என்ற நிகழ்ச்சியை அவமதிக்கும் விதமாக பேசப்பட்டது என்று வழக்க போடப்பட்டது. அந்த நிகழ்ச்சியை தொகுத்து வழங்கிய நடிகை லட்சுமி ராமகிருஷ்ணன் அவர்களை கிண்டல் மற்றும் அவமானம் செய்யப்பட்டது. அவர் கூறிய வசனங்களான என்னமா இப்படி பன்றிங்கலேம்மா, போலீசை கூப்புடுவான் போன்ற வசனங்கள் மிகவும் பிரபலமானது. இந்த வசனங்களை வைத்து பாடல்கள், நிகழ்ச்சிகள் மற்றும் திரைப்படங்களில் வசனங்களாக பயன்படுத்தினார்கள்.

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2009 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
மூக்குப் பொடி சித்தர்

**மூக்குப் பொடி சித்தர்** (இறப்பு:09 டிசம்பர் 2018)  என்பவர் திருவண்ணாமலையில் வாழ்ந்த சித்தராவார். இவருடைய பெயர், ஊர் என எந்த தகவல்களும் தெரியாததால், மூக்குப் பொடி போடும் பழக்கம் இருந்தால் *மூக்குப் பொடி சித்தர்* என்று அழைக்கப்பட்டார். தினகரன், புதுவை முன்னாள் முதல்வர் இரங்கசாமி ஆகியோர் இவரின் பக்தர்களாக அறியப்பட்டனர். இவரை காண வரும் பக்தர்கள் இவருக்கு மூக்கிப் பொடியை காணிக்கையாகத் தந்தனர்.

## சித்தரின் வரலாறு
மூக்குப் பொடிச் சித்தரின் இயற்பெயர் *மொட்டையக் கவுண்டர்* ஆகும். இவர் விழுப்புரம் மாவட்டம், சின்னசேலம் அருகே உள்ள இராஜபாளையம் என்ற ஊரில் பிறந்தார். இவரின் மனைவி இறந்த பிறகு திருவண்ணாமலை வந்தார். சிதம்பரத்தில் அதிக நாட்கள் இவர் தங்கிருந்ததாக செய்திதாளில் குறிப்பிடப்படுகிறது.

அம்மா மக்கள் முன்னேற்றக் கழகத்தின் பொதுச்செயலாளர் தினகரன் மூக்குப் பொடிச் சித்தரை சந்தித்தை ஊடகங்கள் அதிகம் கவனம் கொடுத்தன. அதன் பின் மூக்குப் பொடி சித்தர் அனைவரும் அறிந்தவர் ஆனார். இவர் டிசம்பர் 09, 2018 அதிகாலை நான்கு மணி அளவில் இறுதியாக தங்கிருந்த கிரிவலப்பாதையில் உள்ள சேஷாத்திரி ஆசிரமத்தில் இறந்தார்.

## மகிமைகள்
கடலூர், விழுப்புரம் உள்ளிட்ட மாவட்டங்கள் புயலால் சேதமாகும் என்பதையும், பணமதிப்பிழப்பு நடவடிக்கையும் முன்கூட்டியே இவர் கூறியுள்ளார். இவர் ஓரிடத்தில் தங்காமல் அடிக்கடி வேறு வேறு இடங்களில் தங்கி வந்தார். நினைவு தெரிந்து சித்தர் குளிப்பதே இல்லை எனவும், இருந்தும் அவருடைய உடலில் இருந்து நறுமண வாசனை வருவதாகவும் பக்தர்கள் தெரிவித்தனர். சித்தரின் பார்வை பட்டாலே நல்லது நடக்கும் என பக்தர்கள் நம்பினர். தமிழகம் மற்றும் புதுவையில் உள்ள அரசியல் பிரபலங்கள் மூக்குப் பொடி சித்தரின் பக்தர்களாக இருந்தனர்.

## ஆதாரங்கள்


## இவற்றையும் காண்க

பகுப்பு:திருவண்ணாமலையில் வாழ்ந்த சித்தர்கள்
பகுப்பு:சித்தர்கள்
பகுப்பு:விழுப்புரம் மாவட்ட மக்கள்
பகுப்பு:2018 இறப்புகள்
சூப்பர் மாம்

**சூப்பர் மாம்** என்பது 4 நவம்பர் 2018 முதல் முதல் 8 மார்ச்சு 2020 ஆம் ஆண்டு வரை ஜீ தமிழ் தொலைக்காட்சியில் ஒளிபரப்பான குடும்ப விளையாட்டு போட்டி நிகழ்ச்சி ஆகும்.

இந்த நிகழ்ச்சியின் முதல் மற்றும் இரண்டாம் பருவத்தை தொகுப்பாளினி 'அர்ச்சனா' மற்றும் அவரது மகள் 'சாரா' ஆகியோர் இணைத்து தொகுத்து வழங்கியுள்ளனர். இது சின்னத்திரை நடிகைகள் அவரது குழந்தையுடன் இணைந்து பங்குபெறும் போட்டி நிகழ்ச்சியாகும்.

## நிகழ்ச்சியின் பருவங்கள்

## பருவங்கள்
### பருவம் 1
இந்த நிகழ்ச்சியின் முதல் பருவம்  4 நவம்பர் 2018 முதல் 3 மார்ச்சு 2019 ஆம் ஆண்டு வரை ஒவ்வொரு ஞாயிற்றுக்கிழமைகளிலும் இரவு 8 மணிக்கு ஒளிபரப்பானது. இந்த பருவத்தின் வெற்றியாளர் சுவேதா மற்றும் அவரது மகன் ஹரித்திக், அதைத் தொடர்ந்து இரண்டாம் வெற்றியாளர் பிரீத்தி மற்றும் லேயா ஆவார்கள்.

### போட்டியாளர்கள்
* ஜெயஸ்ரீ & ரித்வா
* கிருத்திகா லட்டு & ஸ்ரீகா
* மோனிகா & ஜேடன் 
* பிரீத்தி & லேயா
* அர்ச்சனா & கவின்
* வனயா & ஸ்ரீ 
* கிருத்திகா & விஷ்ணு
* சுவேதா & ஹரித்திக்
* தீபஸ்ரீ & சுஜித்
* அனிதா & ஐஸ்வர்யா

### பருவம் 2

இந்த நிகழ்ச்சியின் இரண்டாம் பருவம் 10 நவம்பர் 2019 முதல் 8 மார்ச்சு 2020 ஆம் ஆண்டு வரை ஒவ்வொரு ஞாயிற்றுக்கிழமைகளிலும் இரவு 8 மணிக்கு ஒளிபரப்பானது. இந்த பருவத்தின் வெற்றியாளர் தேவி மற்றும் அவரது மகள் யுவினா ஆவார்கள்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குழந்தைகள் தொலைக்காட்சி தொடர்கள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
இவனுக்கு எங்கேயோ மச்சம் இருக்கு

**இவனுக்கு எங்கேயோ மச்சம் இருக்கு**( *Evanukku Engeyo Matcham Irukku*) என்பது 2018ல் வெளிவந்த வயதுவந்தோருக்கான நகைச்சுவைத் தமிழ்த் திரைப்படமாகும். இதனை முகேஷ் இயக்கியிருந்தார். இத்திரைப்படத்தில் விமல், ஆஷ்னா சவேரி, பூர்ணா, சிங்கம்புலி ஆகியோர் முக்கிய கதாப்பாத்திரத்தில் நடித்திருந்தனர்.

## நடிகர்கள்

*விமல் - ஹரி
*ஆஷ்னா சவேரி - சுரேகா
*சிங்கம்புலி -கிரி
*ஆனந்த் ராஜ் - அண்ணாச்சி
*பூர்ணா - எஸ்.ஐ. கீதா
*மன்சூர் அலி கான் - செங்கல்வராயன்
* ஸ்னிஸ்தா
* மியா ராய்
* கே. ராஜன்
* வெற்றிவேல் ராஜா
* ஆத்மா
* லோகேஷ்
* காதல் கந்தஸ்
* சுஜாதா
* சாய் மகாதேவி
* சாய் பிரியா
* மகி சர்னா

## மேற்கோள்கள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வயதுவந்தோருக்கான நகைச்சுவைத் தமிழ்த் திரைப்படங்கள்
பகுப்பு:மன்சூர் அலி கான் நடித்த திரைப்படங்கள்